Rikunarita-ORG/Wikinium huggingface dataset:
# Europa ueste

|  |
| --- |
|  |
| Areas en Europa  |

* **Europa ueste**
	+ Nederland
	+ Beljia
	+ Luxemburg
	+ Deutxland
	+ Suiz
	+ Lictenstain
	+ Osteraic
	+ Frans
		- Corse
		- Bres
	+ Monaco
# Bismarck, Dakota Norde

| **Bismarck** |
| --- |
|

|  |  |
| --- | --- |
|  |  |

 |
|  |
| Pais | Statos Unida de America |
| Rejion | Dakota Norde |
| Area | 87,38 km² |
| Popla | 61,272 ab. (2010) |
| Densia | 701,2 abitores/km² |
|  |

**Bismarck** es la capital de la stato Dakota Norde de la Statos Unida. Lo ave 61,272 abitores.

Lo ia es fundida en 1872.
# Oslo

**Oslo** es la capital de Noria. Lo es la site plu grande en Noria. En 2026, 728 714 persones ia abita en la site.

|  | Sites capital de Europa |
| --- | --- |
| Amsterdam | Ancara | Andorra la Vella | Atina | Bacu | Beograd | Berlin | Bern | Bratislava | Bruxelles | Bucuresti | Budapest | Chisinau | Ciiv | Dublin | Helsinki | Ierevan | Kobenhavn | Lisboa | Ljubljana | London | Luxemburg | Madrid | Minsk | Monaco | Moscva | Nicosia | Oslo | Paris | Podgorica | Praha | Reykjavik | Riga | Roma | Sarajevo | San Marino | Site Vatican | Skopje | Sofia | Stockholm | Tallinn | Tbilisi | Tirana | Vaduz | Valletta | Vilnius | Warszawa | Wien | Zagreb |
# Benelux

La logo de Benelux
La uni de **Benelux** (nederlandes: Benelux Unie; franses: Union Benelux;luxemburges: Benelux-Unioun) es un uni political e economia de tre statos visina en Europa ueste: Beljia, Nederland, e Luxemburg. La nom es formida par junta la prima leteras de cada nasion (be-ne-lux), e ia es usada prima per nomi la acorda de imposta de duana, siniada en 1944. Lo es usada aora plu jeneral per refere a la grupo jeografial, economial, e cultural de la tre nasiones.

En 1951, esta nasiones ia junta con Deutxland Ueste, Frans, e Italia per formi la Comunia European de Carbon e Aser, un presedente de la Comunia European Economial e la Uni European de oji.

La instituis major de la Uni es la Comite de Ministros, la Parlamento de Benelux, la Consil de la Uni Economial, e la Secreteria Jeneral de Benelux. La Ofisa de Benelux per Propria Inteletal e la Corte de Justia de Benelux inclui la mesma teritorio ma no es partes de la Uni mesma.

La Secreteria Jeneral de Benelux es locada en Bruxeles. Lo es la colona sentral de dirije de la Uni. Lo manaje la secreteria de la Comite de Ministros, le Consil de la Uni Economial, e la comites e colaboradas variosa.
# Bargoens

La *Bloemstraat* (strada de flor) en la *Jordaan* en 1902, un parte de Amsterdam vea
**Bargoens** (pronunsiada ~barghuns\*) es un jergo fundida sur la lingua nederlandes (la plu comun, la dialeto de Holland, spesial de Amsterdam) cual ia developa en la sentenio 17 e usada par criminores, vagabones, e otras como un codigo secreta. Aora, la parola refere plu comun a la forma parlada en la sentenio 19 tarda e sentenio 20 temprana.

An ce la jergo ia deveni oscur, alga parolas ia deveni un parte de la nederlandes propre. *hufter* (~heufter, "pixeta"), *gappen* (~ghape, "fura"), e *poen* (~pun, "mone") es aora comun. Como en multe jergos, multe parolas relata a crimin, mone, e seso.

Car Amsterdam ia ave un popla grande de Iudis, bargoens ave multe parolas adotada de ides. Esemplos inclui *sjacheren* (~xakhere, "negosia"), *mesjogge* (~mexoghe, "loco"), *jatten* (~iate, "manos, fura"), *gabber* (~ghaber, "ami, camerada"), *tof* ("grande"), e *hachelen* (~hakhele, "come").

La nom de esta jergo es prosima a *baragouin*, cual sinifia jergo en franses, cual deriva posible de bresonica *bara gwin* ("pan e vino") o de *bourgondisch* (pd, la lingua de Burgundia).

\*En esta article, "kh" representa /x/, "gh" /ɣ/, e "eu" /œ/ o /ø/; totas es prosima, no esata (indicada par ~); la respele es per la dialeto de Holland, spesial de Amsterdam.
## Esemplos

|  |  |
| --- | --- |
| apehaar | capeles de simia > mal tabaca |
| appie kim | oce |
| bajes (~baies) | prison (de ides) |
| bekakt | clasiste |
| bollebof | manajor (de ides) |
| bisnis | comersia > prostitui |
| eisjedies (~aisiedis) | adultera |
| gabber (~ghaber) | ami (de ides) |
| gozer (~ghozer) | ami (de ides) |
| hufter | bastardo |
| lef | coraje (de ides) |
| jatten (~iate) | manos > fura (de ides) |
| penoze | asosior > crimin organizada (de ides) |
| opduvelen! (~opdufele) | a la diablo! vade a via! |
| saffie | sigareta, orijinal sigar |
| smeris | polisior (de ides) |
| temeier | prostituida (de ides) |
| kassiewijle (~casivaile) | defetosa > mor (de ides) |
| toges/tokus | culo (de ides) |

La nometas de la monetas nederlandes (ante la euro) ia es ance bargoens:

|  |  |
| --- | --- |
| spie | sentim |
| hondje, beisje (~hontxe, ~besi) | desim |
| heitje (~haitxe) | cuatrim (de ides) |
| piek, pegel (~pic, peghel) | guilder (florin) |
| knaak | rijksdaalder (2.5 florin) |
| joet (iut) | des florin (de ides) |
| geeltje (gheltxe) | 20 florin ("jaleta") |
| meier (~maier) | 100 florin (de ides) |
| rooie rug (roie reukh) | 1000 florin ("dorso roja") |
# Linguas italica

La linguas de Italia en la Eda de Fero
La **linguas italica** es un sufamilia de la familia de linguas indoeuropean, e inclui la sugrupo latina (pe latina e sua desendentes, la linguas romanica) e otra linguas antica (vide a su). Venetica, la lingua de la venetica antica, ci ia abita la area de italia norde-este, es ance posible un lingua italica. Alga linguistes sujeste ce la lingua de la siculas en Sisilia es ance un posible lingua italica.

La lingua proto-italica es suposada la lingua parlada par la popla italica, cual ia abita la parte la plu grande de Italia en la edas aec. Lo es posible ce la orijina de la italicas ia es estra la penisola de Italia - la area de Slovenia moderne es sujeste - ma no forma de italica estra Italia es disponable. La esemplos scriveda plu antica de la linguas es de enscrives umbra e falisca de la sentenio sete aec.

La familia italica ave du ramos conoseda:

* Latina-falisca
	+ Falisca† (parlada norde de la site de Roma)
	+ Latina (parlada en Italia ueste-sentral)
		- La linguas romanica
	+ Venetica† (un membro posible, parlada en Italia norde-este)
	+ Sicula† (un membro posible, parlada en Sisilia)
* Osca-umbra (o Sabelica):
	+ Osca† (parlada en Italia sude-sentral)
		- Marusina†
		- Pelinia†
		- Sabina†
	+ Umbro† (parlada en Italia norde-sentral)
		- Marsa†
		- Pisena sude†\*
		- Volsca†
		- Dialetos nonserta:
			* Vestina†
			* Ernica†
			* Ecua†

† Lingua estinguida.
\* Nota ce pisena norde es un lingua minima atestada e probable no indoeuropean.
En cuando la Republica Roman ia estende sua domina political supra la tota de la penisola italian, latina ia deveni dominante supra la otra linguas italica, cual ia sesa es parlada a alga tempo en la sentenio un ec. De latina demotica, la linguas romanica ia emerji.
# Cultur de catacombas

La **cultur de catacombas** (sirca 2800-2200 aec) es un grupo de cultures relatada en la Eda de Bronze temprana, locada aprosima en Ucraina este e Rusia sude de oji.

La cultur ia aplica decoras de cordas impresada en sua vasos, e mostra un usa suprapasante de la axa de gera briliada, cual indica un lia a la ueste. Paraleles con la cultur Afanasevo, incluinte deformas de la cranio, indica un lia a la este. Lo ia es presededa par la cultur Iamna. La cultur de catacombas en la stepe este ia es susededa en la ueste par la cultur de vasos multicordida de sirca la sentenio 22 aec, e la cultur Srubna de sirca la sentenio 17 aec.

La nom "cultur de catacombas" deriva de sua rituos de entera. Los es simil a los de la cultur Iamna, ma con un spasio vacuida estra la duto major, creante la catacomba. Restas de animales ia es incluida en un minoria peti de enteras.

En alga enteras, on ave un pratica distinguinte de un masca de arjila poneda sur la fas de la mor, creante un posible asosia con la masca de oro de Agamemnon famosa.

La economia ia es, per la plu parte, la eleva de bestias, an si indicas de gran ia es trovada. Lo pare ce los ia ave spesialistes capas, spesial metalores.

Fabricadas de la cultur de catacombas, de la Museo Ermiteria, San Peterburg:

*
*
*
*
*
*
*
*
*
*
*
*
# Sarmatianes

Un mapa de Sarmatia, 1552
La **sarmatianes** (latina: sarmatae, sauromatae; elinica Σαρμάται, Σαυρομάται) ia es un federa grande de iranis cual de antica clasica, ci ia flori sirca de la sentenio 5 aec a 4 ec.

Los orijina en la partes sentral de la stepe eurasian, e ia comensa migra a ueste sirca la sentenios 4 e 3 aec, dominante la popla relatada, la scitianes, par 200 aec. A sua estende la plu grande, sirca la sentenio prima ec, esta tribus ia estende de la Rio Vistula a la Rio Danubio e a este a la Rio Volga, longo la costas de la Mar Negra e la Mar Caspio, e la Caucasos a la sude.

Sua teritoria, conoseda como Sarmatia a la arcivores elenica e roman, ia coresponde a la parte ueste de Scitia grande. En la sentenio prima ec, la sarmatianes ia comensa prosimi la Impero Roman, aliada con tribus germanica. En la sentenio 3 ec, sua domina de la stepe pontica ia es rompeda par la gotos. Con la invades de la hunes de la sentenio 4 ec, multe sarmatianes ia alia con la gotos e vandales en coloni la Impero Roman Ueste. Car partes grande de Rusia oji, spesial la area entre la Montes Ural e la Rio Don, ia es ancora controlada par la sarmatianes, la area es a veses nomida "la pais madrin de la sarmatianes".

Ultima, la sarmatianes ia es tota asorbada ("slavicida") par la popla protoslavica de Europa este.
# William Wordsworth

William Wordsworth

**Informa personalNase*: 7 april 1770 en Cockermouth, England
*Mori*: 23 april 1850 en Cumberland, England
*Pais*: England

**Otra informasProfesa*: Poesior

**William Wordsworth** (1770–1850) ia es un poesiste famosa de England.

## Vide ance

* Revolui franses (poesia)